|  |  |
| --- | --- |
| Numri i lëndës: | 2024:070940 |
| Datë: | 19.03.2024 |
| Numri i dokumentit:  | 05471122 |

**P.nr.91/24**

**NË EMËR TË POPULLIT**

**GJYKATA THEMELORE NË PRISHTINË – DEGA NË LIPJAN**, Gjyqtari i vetëm gjykues Selman Salihu, me pjesëmarrjen e bashkëpunëtorit profesional Adolin Aliaj, në çështjen penale ndaj të pandehurve M. G. me adresë banimi rruga “A. H.” nr. ..., Komuna L., për shkak të veprës penale në bashkëkryerje S. nga neni 184 paragrafi 1 të KPRK-së, dhe

të pandehurit A. G. me adresë banimi rruga “A. H.” nr..., Komuna L., për shkak të veprës penale në bashkëkryerje Sulmi nga neni 184 paragrafi 1 të KPRK-së, dhe veprës penale Asgjësim apo dëmtim i pasurisë nga neni 321 paragrafi 1 të KPRK-së, të akuzuar sipas aktakuzës së Prokurorisë Themelore në Prishtinë, PP.II.nr.6808/23, të datës 28.02.2024, duke vendosur lidhur me kërkesën Prokurorisë Themelore në Prishtinë për dhënien e urdhërit ndëshkimor, dënim me gjobë, jashtë seancës me datë 07.03.2024, mori këtë:

**A K T GJ Y K I M**

Pranohet Kërkesa e Prokurorisë Themelore në Prishtinë PP.II.nr.6808/23, të datës 28.02.2024, për shqiptimin e urdhrit ndëshkimor, andaj gjykata konform nenit 495 të KPPRK-së lëshon:

**URDHËR NDËSHKIMOR**

**Kundër të pandehurve:**

**1. M. G.**, nga i ati B. dhe nëna Gj. e gjinisë Sh., i lindur me datë ... në Prishtinë, me adresë banimi rruga “A. H.” nr. ... në L., i gjendjes së mesme ekonomike, ka të kryer shkollën fillore, i pa punë, i pa martuar, me numër personal ..., Ashkali, Shtetas i Republikës së Kosovës

**2. A. G.**, nga i ati B. dhe nëna G. e gjinisë Sh., i lindur me datë ... në P., me adresë banimi rruga “A. H.” nr. ... në L., i gjendjes së mesme ekonomike, ka të kryer shkollën fillore, i pa punë, i pa martuar, pa numër personal, Ashkali, Shtetas i Republikës së Kosovës,

**J A N Ë F A J T O R**

**I.**

**Të pandehurit M. G. dhe A.G.**

**Sepse:** Me datë 19.11.2023, rreth orës 19:30, në rrugën “H. B.” në L., përkatësisht në lokalin “K. i M.”, që gjendet afër Xh. së q., pas një mosmarrëveshje të çastit me të dëmtuarin F. G., të pandehurit duke vepruar në bashkëkryerje, me dashje e kanë përdorur forcën në atë mënyrë që e kanë goditur të dëmtuarin me grushta dhe shkelma në pjesë të ndryshme të kokës dhe trupit.

- Me këtë, në bashkëkryerje, kanë kryer veprën penale Sulmi nga neni 184 paragrafi 1 të Kodit Penal të Republikës së Kosovës.

**II.**

 **I pandehuri A. G.**

**Sepse**: Me datën, kohën, vendin dhe mosmarrëveshjen si në pikën e parë të dispozitivit të kësaj aktgjykimi, i pandehuri me qëllim të dëmtimit të pasurisë së huaj, me dashje e duke qenë i vetëdijshëm për pasojat e veprimeve të tija, ia ka dëmtuar pasqyrën e majtë të veturën Golf IV, me targa ..., pronë e të dëmtuarit F. G., me ç’ rast të njëjtit i ka shkaktuar dëm material -,

- Me këtë, ka kryer veprën penale Asgjësimi apo dëmtimi i pasurisë nga neni 321 paragrafi 1 të Kodit Penal të Republikës së Kosovës.

Andaj, gjykata konform neneve 1, 2, 4, 7, 17, 21, 38, 39, 43 të KPRK-së, si dhe neneve 364 dhe 495 të KPPRK-së, të pandehurin **A. G.** e:

**GJYKON**

Për veprën e parë si në pikën e parë (I), të dispozitivit të këtij aktgjykimi, gjykata i shqipton dënim me gjobë në shumë prej 200.00 € (dyqind euro).

Për veprën e dytë si në pikën e dytë (II), të dispozitivit të këtij aktgjykimi, gjykata i shqipton dënim me gjobë në shumë prej 200.00 € (dyqind euro).

Konform nenit 76 të KPRK-së, gjykata **të pandehurin A. G.** e gjykon me:

 **DËNIM UNIK ME GJOBË**

Të pandehurit **A. G.** për veprat penale nga dispozitivi I, II, gjykata i shqipton dënim unik me gjobë në shumën prej 400 € (katërqind euro).

II. Obligohet i pandehuri i lartcekur që në afat prej 30 ditësh nga dita e plotfuqishmërisë së këtij aktgjykimi ta paguaj gjobën. Nëse i pandehuri nuk dëshiron ose nuk mund të paguajë gjobën, gjykata konform nenit 43 paragrafi 3 i KPRK-së mund të zëvendësojë dënimin me gjobë me dënim me burgim, ku një ditë burgim llogaritet me njëzet (20) Euro gjobë.

III. Obligohet i pandehuri, që në emër të shpenzimeve të procedurës, të paguaj paushallin gjyqësor në shumë prej 20€ (njëzetë euro), ndërsa për programin për kompensimin e viktimave të krimit shumën prej 30€ (njëzetë euro), në afat prej 15 ditësh nga dita e plotfuqishmërisë së këtij aktgjykimi.

IV. I dëmtuari**:** F. G., me adresë banimi në rrugën “B. C.”, Komuna L., lidhur me kërkesën pasurore juridike udhëzohet në kontest civil.

Gjykata, konform neneve 1, 2, 4, 7, 17, 21, 38, 39, 43 të KPRK-së, si dhe neneve 364 dhe 495 të KPPRK-së, të pandehurin **M. G.** e gjykon me:

**DËNIM ME GJOBË**

I. Të pandehurit **M. G.**, gjykata i shqipton dënim me gjobë në shumë prej 250.00 € (dyqind e pesëdhjetë euro).

II. Obligohet i pandehuri i lartcekur që në afat prej 30 ditësh nga dita e plotfuqishmërisë së këtij aktgjykimi ta paguaj gjobën. Nëse i pandehuri nuk dëshiron ose nuk mund të paguajë gjobën, gjykata konform nenit 43 paragrafi 3 i KPRK-së mund të zëvendësojë dënimin me gjobë me dënim me burgim, ku një ditë burgim llogaritet me njëzet (20) Euro gjobë.

III. Obligohet i pandehuri, që në emër të shpenzimeve të procedurës, të paguaj paushallin gjyqësor në shumë prej 20€ (njëzetë euro), ndërsa për programin për kompensimin e viktimave të krimit shumën prej 30€ (njëzetë euro), në afat prej 15 ditësh nga dita e plotfuqishmërisë së këtij aktgjykimi.

IV. I dëmtuari**:** F. G., me adresë banimi në rrugën “B. C.”, Komuna L., lidhur me kërkesën pasurore juridike udhëzohet në kontest civil.

**A r s y e t i m**

Prokuroria Themelore në Prishtinë – Departamenti i Përgjithshëm, me aktakuzën , PP.II.nr.6808/23, të datës 28.02.2024, ka akuzuar M. G., për shkak të veprës penale të kryer në bashkëkryerje Sulmi nga neni 184 paragrafi 1 të KPRK-së, dhe A. G., për shkak të veprës penale të kryer në bashkëkryerje Sulmi nga neni 184 paragrafi 1 të KPRK-së, dhe veprës penale Asgjësim apo dëmtim i pasurisë nga neni 321 paragrafi 1 të KPRK-së, dhe ka ushtruar kërkesë për dhënien e urdhërit ndëshkimor me arsyetim se ka prova të mjaftueshme dhe të besueshme nga kallëzimi penal që vërtetojnë kryerjen e kësaj vepre penale nga të pandehurit.

Gjyqtari i çështjes me rastin e shqyrtimit paraprak të çështjes, konform nenit 493 të KPPRK-së, gjeti se janë plotësuar kushtet nga neni 495 të KPPRK-së, dhe pranoi kërkesën për dhënien e urdhrit ndëshkimor si në dispozitiv të këtij aktgjykimi.

Kjo gjykatë konsideron se nga provat e bashkangjitura në shkresat e lëndës, duke analizuar Aktakuzën, PP.II.nr.6808/23, të datës 28.02.2024, Kallëzimi penal i datës 20.11.2023 me nr. të referencës 2023-AH-1191, raporti fillestar i incidentit i datës 20.11.2023, procesverbali i marrjes në pyetje për të dëmtuarin i datës 19.11.2023, procesverbali i marrjes në pyetje për të dyshuarin i datës 19.11.2023, procesverbali i marrjes në pyetje për të dyshuarin i datës 19.11.2023, Akt ekspertimi i ekspertit mjeko ligjor Dr. A. G. i datës 11.02.2024, raporti i oficerit i datës 19.11.2023, fotografitë e veturës së dëmtuar, informacionet e personit, si dhe shkresat e tjera që gjenden në lëndë, janë prova të besueshme mbi bazën e të cilës vërtetohet se të pandehurit kanë kryer veprën penale për të cilën akuzohen.

Andaj gjykata duke bazuar në këto prova të besueshme, vërtetoi se në veprimet e të pandehurit M. G., ekzistojnë elementet e veprës penale Sulmi të kryer në bashkëkryerje nga neni 184 paragrafi 1 të KPRK-së, dhe në veprimet e të pandehurit A. G., ekzistojnë elementet e veprës penale Sulmi të kryer në bashkëkryerje nga neni 184 paragrafi 1 të KPRK-së, dhe veprës penale Asgjësim apo dëmtim i pasurisë nga neni 321 paragrafi 1 të KPRK-së

Gjykata duke vendosur lidhur me shpenzimet e procedurës, në kuptim të nenit 452 paragrafi 1 i KPPRK-së, ngarkoi të pandehurit lidhur me shpenzimet e procedurës.

Vendimi për kompensimin e shpenzimeve të procedurës dhe paushallit gjyqësor është marrë konform nenit 449 par. 1 dhe 2 , nën-paragrafi 2.6 të KPPRK-së, ndërsa vendimi për pagesën për programin për kompensimin e viktimave të krimit u mor konform nenit 36 paragrafi 3 nën paragrafi 3.1 të Ligjit nr.08/L-109 për Kompensimin e Viktimave të Krimit.

Vendimin për udhëzimin e palës së dëmtuar në kontest juridiko – civil, gjykata e mori në bazë të nenit 462 par. 1 dhe 2 të KPPRK-së.

Nga sa u tha më lartë në bazë të neneve 364 dhe 495 të KPPK-së, u vendos si në dispozitiv të këtij aktgjykimi.

**GJYKATA THEMELORE NË PRISHTINË**

**DEGA NË LIPJAN**

**P.nr.91/24 me datë 07.03.2024.**

 **Gjyqtari i vetëm gjykues**

 **Selman Salihu**

**KËSHILLA JURIDIKE:** Kundër këtij aktgjykimi, i pandehuri apo mbrojtësi i tij mund të paraqesin kundërshtim në afatin prej 8 ditësh, nga dita e pranimit të tij, në këtë gjykatë.